CELEX: 62008TN0552
Language: lv
Date: 2008-12-17 00:00:00
Title: Lieta T-552/08: Prasība, kas celta 2008. gada 17. decembrī — Komisija/ Domótica

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/33
            
         Prasība, kas celta 2008. gada 17. decembrī — Komisija/Domótica
   
   (Lieta T-552/08)
   (2009/C 55/61)
   Tiesvedības valoda — portugāļu
   Lietas dalībnieki
   
      Prasītāja: Eiropas Kopienu Komisija (pārstāves — A. M. Rochaud-Jöet un S. Petrova, kurām palīdz G. Anastácio un A. R. Andrade, advokāti)
   
      Atbildētājs: Domótica, Estudo e Projecto de Edifícios Inteligentes, Lda, Lisabona (Portugāle)
   Prasītājas prasījumi:
   
               —
            
            
               piespriest atbildētājai samaksāt prasītājai EUR 124 319,22, atmaksājot avansu, ko prasītāja izmaksāja atbilstoši līgumam Nr. BU/466/94 PO/ES, kas noslēgts programmas Thermie ietvaros un lauzts līguma neizpildes no atbildētājas un citu līgumslēdzēju partneru puses dēļ, kam pieskaitīti nokavējuma procenti EUR 48 180,00 par laiku līdz 2008. gada 30. septembrim, kā arī procenti par laiku līdz pilnīgai un faktiskai samaksai;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         Pamati un galvenie argumenti
   1995. gada 17. janvārī Eiropas Kopienu Komisija, piemērojot Regulu Nr. 2008/90 (1), noslēdza līgumu Thermie Nr. BU/466/94 PO/ES ar prasītāju, Hospitais da Universidade de Coimbra (Komibras universitātes slimnīcām) un sabiedrību Técnicas Reunidas S.A.
   
   Atbildētāja tika nozīmēta par projekta koordinatoru un uzņēmās atbildību par nepieciešamo dokumentu iesniegšanu Komisijai un saiknes starp līgumslēdzējiem partneriem un Komisiju nodrošināšanu. Līgumslēdzēju atbildība bija solidāra.
   1995. gada 10. februārī Komisija atbilstoši [līgumā] paredzētajam izmaksāja 30 % avansu, proti, EUR 176 693.
   2000. gada 24. maijā Komisija līgumu pamatoti lauza (pirms tam par to brīdinot), atsaukdamās uz šādām pienākumu neizpildēm:
   
               —
            
            
               izpildes nokavējumi, par kuriem laicīgi nebija paziņots Komisijai;
            
         
               —
            
            
               
                  Domótica nespēja (ko tā pati arī atzina) uzsākt projekta izpildi;
            
         
               —
            
            
               finanšu un tehnisku ziņojumu nenosūtīšana Komisijai savlaicīgi un noteiktā kārtībā;
            
         
               —
            
            
               projekta izpildes darbu nenoslēgšana ne sākotnējā termiņā, ne vēlāk piešķirtā pagarinājuma ietvaros (2000. gada 31. augusts).
            
         Līgumslēdzēju partneru vainojamas rīcības dēļ viņu līgumiskie pienākumi netika izpildīti.
   Līgums paredzēja Komisijai iespēju līguma neizpildes gadījumā no līgumslēdzēju partneru puses pieprasīt pilnīgu vai daļēju tās finanšu atbalsta atmaksāšanu, kam pieskaitīti procenti.
   Komisijai ir tiesības uz EUR 172 499,22 atmaksu, kas atbilst sākotnējā avansa summai, kam pieskaitīti procenti par pagājušo laiku, sākot no 1995. gada 10. februāra, un atskaitīti Komisijas akceptētie atbildētājas izdevumi par daļējo izpildi, šai summai vēl pieskaitot procentus par laiku, kas vēl nav pagājis.
   
      (1)  Padomes 1990. gada 29. jūnija Regula (EEK) Nr. 2008/90 par energotehnoloģiju attīstības veicināšanu Eiropā (Thermie programma) (OV L 185, 1. lpp.).